CELEX: 22018D0984
Language: ro
Date: 2018-05-03 00:00:00
Title: Decizia nr. 1/2018 a Consiliului de asociere UE-Republica Moldova din 3 mai 2018 în ceea ce privește modificarea anexei XXVI la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte [2018/984]

12.7.2018   
            
            
               RO
            
            
               Jurnalul Oficial al Uniunii Europene
            
            
               L 176/21
            
         DECIZIA NR. 1/2018 A CONSILIULUI DE ASOCIERE UE-REPUBLICA MOLDOVA
   din 3 mai 2018
   în ceea ce privește modificarea anexei XXVI la Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte [2018/984]
   CONSILIUL DE ASOCIERE UE-REPUBLICA MOLDOVA,
   având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, în special articolul 436 alineatul (3),
   întrucât:
   
               (1)
            
            
               Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte (1), (denumit în continuare „acordul”) a fost semnat la 27 iunie 2014.
            
         
               (2)
            
            
               Articolul 201 din acord prevede ca apropierea progresivă de legislația Uniunii în domeniul vamal și de anumite instrumente juridice internaționale să fie realizată în conformitate cu anexa XXVI la acord.
            
         
               (3)
            
            
               Anexa XXVI la acord precizează că apropierea de dispozițiile din Regulamentul (CEE) nr. 2913/92 al Consiliului (2) urmează să fie realizată de Republica Moldova în termen de trei ani de la intrarea în vigoare a acordului.
            
         
               (4)
            
            
               Regulamentul (CEE) nr. 2913/92 a fost abrogat și, de la 1 mai 2016, în Uniune sunt în vigoare dispozițiile de fond din Regulamentul (UE) nr. 952/2013 al Parlamentului European și al Consiliului (3).
            
         
               (5)
            
            
               În cadrul reuniunii Subcomitetului vamal UE-Republica Moldova din 6 octombrie 2016 s-a convenit că anexa XXVI la acord ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa XXVI la acord se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 3 mai 2018.
      
         
            Pentru Consiliul de asociere
         
         
            Președintele
         
         F. MOGHERINI
      
   
   
      (1)  JO L 260, 30.8.2014, p. 4.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      (3)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
   
      ANEXĂ
      Prima secțiune din anexa XXVI la acord se modifică după cum urmează:
      Mențiunea „Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar” se înlocuiește cu mențiunea „Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii”.